CELEX: 32017R1539
Language: sk
Date: 2017-08-25
Title: Nariadenie Európskej centrálnej banky (EÚ) 2017/1539 z 25. augusta 2017, ktorým sa ustanovuje dátum pre uplatňovanie nariadenia (EÚ) 2017/1538, ktorým sa mení nariadenie (EÚ) 2015/534 o vykazovaní finančných informácií na účely dohľadu (ECB/2017/25), na menej významné dohliadané subjekty, ktoré podliehajú národným účtovným rámcom (ECB/2017/26)

19.9.2017   
            
            
               SK
            
            
               Úradný vestník Európskej únie
            
            
               L 240/212
            
         NARIADENIE EURÓPSKEJ CENTRÁLNEJ BANKY (EÚ) 2017/1539
   z 25. augusta 2017,
   ktorým sa ustanovuje dátum pre uplatňovanie nariadenia (EÚ) 2017/1538, ktorým sa mení nariadenie (EÚ) 2015/534 o vykazovaní finančných informácií na účely dohľadu (ECB/2017/25), na menej významné dohliadané subjekty, ktoré podliehajú národným účtovným rámcom 
         (ECB/2017/26)
      
   
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1), a najmä na jeho článok 4 ods. 1 a 3, článok 6 ods. 2, článok 6 ods. 5 písm. d) a článok 10,
   so zreteľom na nariadenie Európskej centrálnej banky (EÚ) č. 468/2014 zo 16. apríla 2014 o rámci pre spoluprácu v rámci jednotného mechanizmu dohľadu medzi Európskou centrálnou bankou, príslušnými vnútroštátnymi orgánmi a určenými vnútroštátnymi orgánmi (nariadenie o rámci JMD) (ECB/2014/17) (2), a najmä na jeho článok 21 ods. 1, článok 140 a článok 141 ods. 1,
   so zreteľom na nariadenie Európskej centrálnej banky (EÚ) 2017/1538] z 25. augusta 2017, ktorým sa mení nariadenie (EÚ) 2015/534 o vykazovaní finančných informácií na účely dohľadu (ECB/2017/25) (3), a najmä na jeho článok 2,
   keďže:
   
               (1)
            
            
               Nariadenie Európskej centrálnej banky (EÚ) 2015/534 (ECB/2015/13) (4) ustanovuje požiadavky na vykazovanie finančných informácií na účely dohľadu, ktoré majú dohliadané subjekty predkladať príslušným vnútroštátnym orgánom.
            
         
               (2)
            
            
               Nariadenie (EÚ) 2017/1538 umožňuje Európskej centrálnej banke (ECB) na žiadosť príslušného vnútroštátneho orgánu rozhodnúť o uplatňovaní uvedeného nariadenia na menej významné dohliadané subjekty, ktoré podliehajú národnému účtovnému rámcu na základe smernice Rady 86/635/EHS (5) a sú zriadené v členskom štáte dotknutého príslušného vnútroštátneho orgánu, od 1. januára 2019, ak nie je príslušný národný účtovný rámec v súlade s medzinárodnými štandardmi finančného výkazníctva.
            
         
               (3)
            
            
               Na základe žiadostí predložených príslušnými vnútroštátnymi orgánmi ECB do 27. júla 2017 a na základe posúdenia národných účtovných rámcov ECB rozhodla o uplatňovaní nariadenia (EÚ) 2017/1538 na menej významné dohliadané subjekty usadené v niektorých členských štátoch od 1. januára 2019.
            
         
               (4)
            
            
               Preto by sa na tento účel v súlade s postupom podľa článku 26 ods. 7 a 8 nariadenia (EÚ) č. 1024/2013 malo prijať nariadenie, ktorým sa dopĺňa nariadenie (EÚ) 2017/1538,
            
         PRIJALA TOTO NARIADENIE:
   Článok 1
   Nariadenie (EÚ) 2017/1538 sa uplatňuje na menej významné dohliadané subjekty, ktoré podliehajú národným účtovným rámcom na základe smernice 86/635/EHS a sú usadené v Nemecku alebo vo Francúzsku, od 1. januára 2019.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné v členských štátoch v súlade so zmluvami.
      Vo Frankfurte nad Mohanom 25. augusta 2017
      
         
            Za Radu guvernérov ECB
         
         
            prezident ECB
         
         Mario DRAGHI
      
   
   
      (1)  Ú. v. EÚ L 287, 29.10.2013, s. 63.
   
      (2)  Ú. v. EÚ L 141, 14.5.2014, s. 1.
   
      (3)  Pozri stranu 1 tohto úradného vestníka.
   
      (4)  Nariadenie Európskej centrálnej banky (EÚ) 2015/534 zo 17. marca 2015 o vykazovaní finančných informácií na účely dohľadu (ECB/2015/13) (Ú. v. EÚ L 86, 31.3.2015, s. 13).
   
      (5)  Smernica Rady 86/635/EHS z 8. decembra 1986 o ročnej účtovnej závierke a konsolidovaných účtoch bánk a iných finančných inštitúcií (Ú. v. ES L 372, 31.12.1986, s. 1).